nibzard/narodne-novine-full-text-markdown huggingface dataset:
## Naredba o izmjenama i dopunama Naredbe o broju povlastica za gospodarski ribolov, količini i vrsti ulova u gospodarskom ribolovu i visini iznosa naknade za obavljanje gospodarskog ribolova

### NN 70/2013 (12.6.2013.), Naredba o izmjenama i dopunama Naredbe o broju povlastica za gospodarski ribolov, količini i vrsti ulova u gospodarskom ribolovu i visini iznosa naknade za obavljanje gospodarskog ribolova

MINISTARSTVO POLJOPRIVREDE

1388

Na temelju članka 8. Zakona o slatkovodnom ribarstvu (»Narodne novine«, br. 106/01, 7/03, 174/04, 10/05 – ispravak i 49/05 –

pročišćeni tekst) ministar poljoprivrede (u daljnjem tekstu: ministar) donosi

NAREDBU

O IZMJENAMA I DOPUNAMA NAREDBE O BROJU POVLASTICA ZA GOSPODARSKI RIBOLOV, KOLIČINI I VRSTI ULOVA U GOSPODARSKOM RIBOLOVU I VISINI IZNOSA NAKNADE ZA OBAVLJANJE GOSPODARSKOG RIBOLOVA

Članak 1.

U Naredbi o broju povlastica za gospodarski ribolov, količini i vrsti ulova u gospodarskom ribolovu i visini iznosa naknade za obavljanje gospodarskog ribolova (»Narodne novine«, br. 91/03, 1/06 i 50/10), u članku 2. stavku 1. riječi »deset (10)« zamjenjuju se riječima »dvadeset (20)«.

U članku 2. stavku 2. riječi »trideset (30)« zamjenjuju se riječima »pedeset (50)«.

Članak 2.

U članku 3. tablica pod brojem 2. ribolovno područje rijeke Dunava mijenja se i glasi:

»2. Ribolovno područje rijeke Dunava:«

|  |  |
| --- | --- |
| – VRSTA | UKUPNA MASA (kg) |
| – ŠARAN | 5.400,00 |
| – SOM | 12.000,00 |
| – SMUĐ | 3.700,00 |
| – ŠTUKA | 4.200,00 |
| – KEČIGA | 800,00 |
| – OSTALE AUTOHTONE VRSTE | 104.400,00 |
| – UKUPNO: | 130.500,00 |

Članak 3.

U članku 4. stavku 2. riječi »i šumarstva« brišu se.

Članak 4.

U članku 6. stavak 2. mijenja se i glasi:

»(2) Iznimno od odredbe stavka 1. ovoga članka, ukoliko je nositelj povlastice za gospodarski ribolov istu dobio u razdoblju od 1. lipnja do 31. prosinca tekuće godine, obvezan je uplatiti polovicu iznosa naknade predviđene stavkom 1. ovoga članka.«

Članak 5.

Ova Naredba stupa na snagu osmog dana nakon objave u »Narodnim novinama«.

Klasa: 011-02/09-01/45

Urbroj: 525-13/0515-13-22

Zagreb, 27. svibnja 2013.

Ministar

Tihomir Jakovina, v. r.

Naredba, NN 70/2013-1388
## Pravilnik o načinu davanja pristanka za uzimanje, čuvanje i pohranjivanje spolnih stanica, spolnih tkiva i zametaka

### NN 70/2013 (12.6.2013.), Pravilnik o načinu davanja pristanka za uzimanje, čuvanje i pohranjivanje spolnih stanica, spolnih tkiva i zametaka

MINISTARSTVO ZDRAVLJA

1391

Na temelju članka 33. stavka 1. Zakona o medicinski pomognutoj oplodnji (»Narodne novine«, br. 86/2012) ministar zdravlja donosi

PRAVILNIK

O NAČINU DAVANJA PRISTANKA ZA UZIMANJE, ČUVANJE I POHRANJIVANJE SPOLNIH STANICA, SPOLNIH TKIVA I ZAMETAKA

Članak 1.

Ovim Pravilnikom utvrđuje se način davanja pristanka za uzimanje, čuvanje i pohranjivanje spolnih stanica, spolnih tkiva i zametaka za postupke medicinski pomognute oplodnje.

Članak 2.

Pristanak za uzimanje, čuvanje i pohranjivanje spolnih stanica i spolnih tkiva daje se na obrascu pristanka koji se nalazi u Prilogu I. ovoga Pravilnika i čini njegov sastavni dio.

Pristanak za čuvanje i pohranjivanje zametaka daje se na obrascu pristanka koji se nalazi u Prilogu II. ovoga Pravilnika i čini njegov sastavni dio.

Članak 3.

Stupanjem na snagu ovoga Pravilnika prestaje važiti Pravilnik o načinu davanja pristanka za uzimanje, čuvanje i pohranjivanje sjemenih stanica i jajnih stanica (»Narodne novine«, br. 110/2009).

Članak 4.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/12-02/112

Urbroj: 534-10-1-1/1-13-1

Zagreb, 23. svibnja 2013.

Ministar

prof. dr. sc. Rajko Ostojić, dr. med., v. r.

**PRILOG I.**

OBRAZAC PRISTANKA

ZA UZIMANJE, ČUVANJE I POHRANJIVANJE SPOLNIH STANICA I/ILI SPOLNIH TKIVA

Izjavljujem da slobodnom voljom, utemeljenoj na potpunoj obavijesti o prirodi, svrsi, tijeku i pojedinostima postupka, dajem pristanak za uzimanje, čuvanje i pohranjivanje spolnih stanica i/ili spolnih tkiva.

Zdravstvena ustanova:

Ustrojstvena jedinica:

Mjesto i datum:

Ime, prezime i OIB osobe:

Potpis osobe:

Potpis i faksimil odgovornog liječnika koji je obavio razgovor i pečat zdravstvene ustanove:

**PRILOG II.**

OBRAZAC PRISTANKA

BRAČNIH, ODNOSNO IZVANBRAČNIH DRUGOVA ZA ČUVANJE I POHRANJIVANJE ZAMETAKA

Izjavljujem da slobodnom voljom, utemeljenoj na potpunoj obavijesti o prirodi, svrsi, tijeku i pojedinostima postupka te pravnim učincima korištenja zametaka dajem pristanak za čuvanje i pohranjivanje zametaka.

Zdravstvena ustanova:

Ustrojstvena jedinica:

Mjesto i datum:

Ime i prezime bračnih/izvanbračnih drugova:

OIB bračnih/izvanbračnih drugova:

Broj zametaka:

Potpis bračnih/izvanbračnih drugova:

Potpis i faksimil odgovornog liječnika koji je obavio razgovor i pečat zdravstvene ustanove:

70 12.06.2013 Pravilnik o načinu davanja pristanka za uzimanje, čuvanje i pohranjivanje spolnih stanica, spolnih tkiva i zametaka

Pravilnik, NN 70/2013-1391
## Pravilnik o obrascu potvrde o uništenju spolnih stanica nakon povlačenja pristanka darivatelja

### NN 70/2013 (12.6.2013.), Pravilnik o obrascu potvrde o uništenju spolnih stanica nakon povlačenja pristanka darivatelja

MINISTARSTVO ZDRAVLJA

1392

Na temelju članka 19. stavka 8. Zakona o medicinski pomognutoj oplodnji (»Narodne novine«, br. 86/2012) ministar zdravlja donosi

PRAVILNIK

O OBRASCU POTVRDE O UNIŠTENJU SPOLNIH STANICA NAKON POVLAČENJA PRISTANKA DARIVATELJA

Članak 1.

Ovim Pravilnikom propisuje se sadržaj obrasca potvrde o uništenju spolnih stanica nakon povlačenja pristanka darivatelja sjemene stanice, odnosno darivateljice jajne stanice.

Članak 2.

Potvrda iz članka 1. ovoga Pravilnika daje se na obrascu potvrde koji se nalazi u Prilogu ovoga Pravilnika i čini njegov sastavni dio.

Članak 3.

Stupanjem na snagu ovoga Pravilnika prestaje važiti Pravilnik o obrascu potvrde o uništenju spolnih stanica nakon povlačenja pristanka darivatelja (»Narodne novine«, br. 127/2009.)

Članak 4.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/12-02/114

Urbroj: 534-10-1-1/1-13-1

Zagreb, 23. svibnja 2013.

Ministar

prof. dr. sc. Rajko Ostojić, dr. med., v. r.

**PRILOG**

POTVRDA

O UNIŠTENJU SPOLNIH STANICA NAKON POVLAČENJA PRISTANKA DARIVATELJA/DARIVATELJICE SPOLNIH STANICA

Zdravstvena ustanova:

Ustrojstvena jedinica:

Ime i prezime darivatelja/darivateljice:

OIB darivatelja/darivateljice:

Datum davanja pristanka za darivanje spolnih stanica radi njihova korištenja u postupcima heterologne medicinske oplodnje:

Broj darivanja sjemenih stanica/Broj darovanih jajnih stanica:

Datum povlačenja pristanka za darivanje spolnih stanica radi njihova korištenja u postupcima heterologne medicinske oplodnje:

Broj darivanja sjemenih stanica/ Broj darovanih jajnih stanica za koje se povlači pristanak:

Mjesto i datum:

Potpis i faksimil odgovorne osobe i pečat zdravstvene ustanove:

70 12.06.2013 Pravilnik o obrascu potvrde o uništenju spolnih stanica nakon povlačenja pristanka darivatelja

Pravilnik, NN 70/2013-1392
## Rješenje o razrješenju pomoćnika ministra pravosuđa

### NN 71/2013 (14.6.2013.), Rješenje o razrješenju pomoćnika ministra pravosuđa

VLADA REPUBLIKE HRVATSKE

1405

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 41. stavka 3. Zakona o sustavu državne uprave (»Narodne novine«, br. 150/2011 i 12/2013), Vlada Republike Hrvatske je na sjednici održanoj 6. lipnja 2013. godine donijela

RJEŠENJE

O RAZRJEŠENJU POMOĆNIKA MINISTRA PRAVOSUĐA

Razrješuje se dr. sc. VANJA BILIĆ dužnosti pomoćnika ministra pravosuđa, s danom 10. lipnja 2013. godine, na osobni zahtjev.

Klasa: 080-02/13-02/95

Urbroj: 5030115/1-13-02

Zagreb, 6. lipnja 2013.

Predsjednik

Zoran Milanović, v. r.

Rješenje, NN 71/2013-1405
## Rješenje o razrješenju članice Upravnog vijeća Hrvatskoga mjeriteljskog instituta

### NN 71/2013 (14.6.2013.), Rješenje o razrješenju članice Upravnog vijeća Hrvatskoga mjeriteljskog instituta

VLADA REPUBLIKE HRVATSKE

1406

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 6. stavka 2. Uredbe o osnivanju Hrvatskoga mjeriteljskog instituta (»Narodne novine«, broj 77/2008), Vlada Republike Hrvatske je na sjednici održanoj 6. lipnja 2013. godine donijela

RJEŠENJE

O RAZRJEŠENJU ČLANICE UPRAVNOG VIJEĆA HRVATSKOGA MJERITELJSKOG INSTITUTA

Razrješuje se dr. sc. IVANA CRNIĆ DUPLANČIĆ dužnosti članice Upravnog vijeća Hrvatskoga mjeriteljskog instituta.

Klasa: 080-02/13-02/16

Urbroj: 5030115/1-13-05

Zagreb, 6. lipnja 2013.

Predsjednik

Zoran Milanović, v. r.

Rješenje, NN 71/2013-1406
## Rješenje o imenovanju članice Upravnog vijeća Hrvatskoga mjeriteljskog instituta

### NN 71/2013 (14.6.2013.), Rješenje o imenovanju članice Upravnog vijeća Hrvatskoga mjeriteljskog instituta

VLADA REPUBLIKE HRVATSKE

1407

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 6. stavka 1. Uredbe o osnivanju Hrvatskoga mjeriteljskog instituta (»Narodne novine«, broj 77/2008), Vlada Republike Hrvatske je na sjednici održanoj 6. lipnja 2013. godine donijela

RJEŠENJE

O IMENOVANJU ČLANICE UPRAVNOG VIJEĆA HRVATSKOGA MJERITELJSKOG INSTITUTA

Imenuje se IVANA BULEŠIĆ članicom Upravnog vijeća Hrvatskoga mjeriteljskog instituta.

Klasa: 080-02/13-01/18

Urbroj: 5030115/1-13-08

Zagreb, 6. lipnja 2013.

Predsjednik

Zoran Milanović, v. r.

Rješenje, NN 71/2013-1407
## Rješenje o imenovanju privremene ravnateljice Agencije za istraživanje nesreća u zračnom, pomorskom i željezničkom prometu

### NN 71/2013 (14.6.2013.), Rješenje o imenovanju privremene ravnateljice Agencije za istraživanje nesreća u zračnom, pomorskom i željezničkom prometu

VLADA REPUBLIKE HRVATSKE

1408

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 22. stavka 1. Zakona o osnivanju Agencije za istraživanje nesreća u zračnom, pomorskom i željezničkom prometu (»Narodne novine«, broj 54/2013), Vlada Republike Hrvatske je na sjednici održanoj 6. lipnja 2013. godine donijela

RJEŠENJE

O IMENOVANJU PRIVREMENE RAVNATELJICE AGENCIJE ZA ISTRAŽIVANJE NESREĆA U ZRAČNOM, POMORSKOM I ŽELJEZNIČKOM PROMETU

Imenuje se VILDANA MEGLA privremenom ravnateljicom Agencije za istraživanje nesreća u zračnom, pomorskom i željezničkom prometu.

Klasa: 080-02/13-01/126

Urbroj: 5030115/1-13-03

Zagreb, 6. lipnja 2013.

Predsjednik

Zoran Milanović, v. r.

Rješenje, NN 71/2013-1408
## Rješenje o razrješenju predsjednika i zamjenice predsjednika Vijeća Hrvatske agencije za civilno zrakoplovstvo

### NN 71/2013 (14.6.2013.), Rješenje o razrješenju predsjednika i zamjenice predsjednika Vijeća Hrvatske agencije za civilno zrakoplovstvo

VLADA REPUBLIKE HRVATSKE

1409

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 8. stavka 4. Zakona o zračnom prometu (»Narodne novine«, br. 69/2009 i 84/2011), Vlada Republike Hrvatske je na sjednici održanoj 6. lipnja 2013. godine donijela

RJEŠENJE

O RAZRJEŠENJU PREDSJEDNIKA I ZAMJENICE PREDSJEDNIKA VIJEĆA HRVATSKE AGENCIJE ZA CIVILNO ZRAKOPLOVSTVO

1. Razrješuje se SRĐAN ČOP dužnosti predsjednika Vijeća Hrvatske agencije za civilno zrakoplovstvo, na osobni zahtjev.

2. Razrješuje se mr. sc. DIANA BOŽIĆ dužnosti zamjenice predsjednika Vijeća Hrvatske agencije za civilno zrakoplovstvo, radi odlaska na novu dužnost.

Klasa: 080-02/13-02/96

Urbroj: 5030115/1-13-02

Zagreb, 6. lipnja 2013.

Predsjednik

Zoran Milanović, v. r.

Rješenje, NN 71/2013-1409
## Rješenje o imenovanju predsjednice i zamjenika predsjednice Vijeća Hrvatske agencije za civilno zrakoplovstvo

### NN 71/2013 (14.6.2013.), Rješenje o imenovanju predsjednice i zamjenika predsjednice Vijeća Hrvatske agencije za civilno zrakoplovstvo

VLADA REPUBLIKE HRVATSKE

1410

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 8. stavka 1. Zakona o zračnom prometu (»Narodne novine«, br. 69/2009 i 84/2011), Vlada Republike Hrvatske je na sjednici održanoj 6. lipnja 2013. godine donijela

RJEŠENJE

O IMENOVANJU PREDSJEDNICE I ZAMJENIKA PREDSJEDNICE VIJEĆA HRVATSKE AGENCIJE ZA CIVILNO ZRAKOPLOVSTVO

1. Imenuje se mr. sc. DIANA BOŽIĆ predsjednicom Vijeća Hrvatske agencije za civilno zrakoplovstvo.

2. Imenuje se prof. dr. sc. TINO BUCAK zamjenikom predsjednice Vijeća Hrvatske agencije za civilno zrakoplovstvo.

Klasa: 080-02/13-01/127

Urbroj: 5030115/1-13-02

Zagreb, 6. lipnja 2013.

Predsjednik

Zoran Milanović, v. r.

Rješenje, NN 71/2013-1410
## Rješenje o razrješenju članova Savjeta za razvoj civilnoga društva

### NN 71/2013 (14.6.2013.), Rješenje o razrješenju članova Savjeta za razvoj civilnoga društva

VLADA REPUBLIKE HRVATSKE

1411

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i točke IV. Odluke o osnivanju Savjeta za razvoj civilnoga društva (»Narodne novine«, br. 140/2009 i 42/2012), Vlada Republike Hrvatske je na sjednici održanoj 6. lipnja 2013. godine donijela

RJEŠENJE

O RAZRJEŠENJU ČLANOVA SAVJETA ZA RAZVOJ CIVILNOGA DRUŠTVA

1. Razrješuju se dužnosti članovi Savjeta za razvoj civilnoga društva, na koju su imenovani na prijedlog tijela državne uprave i ureda Vlade Republike Hrvatske, radi isteka mandata:

– INGRID JURELA JARAK

– MAJA SPORIŠ

– mr. LUKA VONČINA, dr. med.

– BORIS JURINIĆ

– NEVENKA BENIĆ

– mr. sc. IVANA JAKIR BAJO

– JASMINA SERDAR

– dr. sc. VESNA BATISTIĆ KOS

– JAGODA BOTIČKI

– TATJANA DALIĆ

– GORENKA BULJ

– DALIBOR DVORNY

– INES LOKNAR MIJATOVIĆ

– dr. sc. IGOR VIDAČAK.

2. Razrješuju se dužnosti članovi Savjeta za razvoj civilnoga društva, na koju su imenovani na prijedlog udruga i drugih organizacija civilnoga društva, radi isteka mandata:

– mr. sc. SLAĐANA NOVOTA

– KATARINA PAVIĆ

– LJILJANA CANJUGA

– DEJAN BUVAČ

– LIDIJA POZAIĆ FRKETIĆ

– ZORISLAV BOBUŠ, dr. med.

– JANY HANSAL

– BISERKA VRBEK

– DRAGAN MILEC

– SUZANA KUNAC

– ŽELJKA LELJAK GRACIN

– SNJEŽANA IVČIĆ.

3. Razrješuju se dužnosti članovi Savjeta za razvoj civilnoga društva, na koju su imenovani na prijedlog organizacija civilnoga društva iz reda zaklada, sindikata i udruga poslodavaca, radi isteka mandata:

– BRANKA KASELJ

– MARIJA HANŽEVAČKI

– MAJA STANOJEVIĆ POKROVAC.

Klasa: 080-02/13-02/102

Urbroj: 5030115/1-13-02

Zagreb, 6. lipnja 2013.

Predsjednik

Zoran Milanović, v. r.

Rješenje, NN 71/2013-1411
## Rješenje o razrješenju zamjenika članova Savjeta za razvoj civilnoga društva

### NN 71/2013 (14.6.2013.), Rješenje o razrješenju zamjenika članova Savjeta za razvoj civilnoga društva

VLADA REPUBLIKE HRVATSKE

1412

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i točke IV. Odluke o osnivanju Savjeta za razvoj civilnoga društva (»Narodne novine«, br. 140/2009 i 42/2012), Vlada Republike Hrvatske je na sjednici održanoj 6. lipnja 2013. godine donijela

RJEŠENJE

O RAZRJEŠENJU ZAMJENIKA ČLANOVA SAVJETA ZA RAZVOJ CIVILNOGA DRUŠTVA

1. Razrješuju se dužnosti zamjenici članova Savjeta za razvoj civilnoga društva, na koju su imenovani na prijedlog tijela državne uprave i ureda Vlade Republike Hrvatske, radi isteka mandata:

– KATJA VUJASINOVIĆ

– ANTE MARTIĆ

– TOMISLAV ĐIDARA

– IVAN BETE

– MARIJANA TKALEC

– HAJDICA FILIPČIĆ

– ANA-MARIJA PEHARDA

– ROMANA KUZMANIĆ OLUIĆ

– ALENA MARKOVIĆ

– SANJA MAJOR

– ANA JERKOVIĆ

– ANICA BALABAND

– TATJANA VLAŠIĆ

– VESNA LENDIĆ KASALO.

2. Razrješuju se dužnosti zamjenici članova Savjeta za razvoj civilnoga društva, na koju su imenovani na prijedlog udruga i drugih organizacija civilnoga društva, radi isteka mandata:

– ZVJEZDANA SCHULZ VUGRIN

– EMINA BUŽINKIĆ

– BRUNO ČAVIĆ

– ZLATKO HERČEK

– SINIŠA IVANKOVIĆ

– LEKE SOKOLAJ

– ANTONIJA ROSZAHEGY NIKOLIĆ

– JOSIP ČOP

– JASNA MALUS GORIŠEK

– LANA VEGO

– IRMA POPOVIĆ

– RUŽICA LAH.

3. Razrješuju se dužnosti zamjenici članova Savjeta za razvoj civilnoga društva, na koju su imenovani na prijedlog organizacija civilnoga društva iz reda zaklada, sindikata i udruga poslodavaca, radi isteka mandata:

– DRAGO VRUČINIĆ

– ANA MILIĆEVIĆ PEZELJ

– MIRELA GUDAN.

Klasa: 080-02/13-02/104

Urbroj: 5030115/1-13-02

Zagreb, 6. lipnja 2013.

Predsjednik

Zoran Milanović, v. r.

Rješenje, NN 71/2013-1412
## Pravilnik o izvršavanju rada za opće dobro u prekršajnom postupku

### NN 71/2013 (14.6.2013.), Pravilnik o izvršavanju rada za opće dobro u prekršajnom postupku

MINISTARSTVO PRAVOSUĐA

1415

Na temelju članka 152. a stavka 4. iz članka 44. Zakona o izmjenama i dopunama Prekršajnog zakona (»Narodne novine« broj 39/13, u daljnjem tekstu Zakon) ministar pravosuđa donosi

PRAVILNIK

O IZVRŠAVANJU RADA ZA OPĆE DOBRO U PREKRŠAJNOM POSTUPKU

Članak 1.

Ovim se Pravilnikom pobliže propisuje način izvršavanja rada za opće dobro u prekršajnom postupku.

Članak 2.

(1) Rad za opće dobro izvršava se u ustanovama i drugim pravnim osobama (u daljnjem tekstu: pravne osobe) koje obavljaju humanitarnu, ekološku, komunalnu djelatnost ili neku drugu djelatnost od javnog interesa.

(2) Evidenciju iz članka 152.a stavka 2. iz članka 44. Zakona ministarstvo nadležno za poslove pravosuđa vodi, objavljuje i redovito uređuje na svojoj službenoj internetskoj stranici.

(3) Rad za opće dobro je besplatan i ne smije služiti postizanju dobiti.

(4) Pri izboru vrste, mjesta i vremena izvršavanja rada, nastojat će se ostvariti svrha izricanja prekršajnopravne sankcije, vodeći pritom računa o zdravstvenom stanju, stručnoj spremi, stečenim znanjima i vještinama osuđenika.

Članak 3.

Ugovorom iz članka 152.a stavka 2. iz članka 44. Zakona uređuju se međusobna prava i obveze ugovornih strana te uvijeti pod kojima se izvršava rad za opće dobro.

Članak 4.

(1) Naredba iz članka 152.a stavka 3. iz članka 44. Zakona sadrži:

1. naziv i sjedište pravne osobe u kojoj će osuđenik izvršavati rad,

2. vrstu rada koju će osuđenik izvršavati,

3. broj sati rada,

4. početak rada,

5. rok u kojem se rad ima izvršiti.

(2) Pri uručivanju naredbe iz stavka 1. ovog članka osuđenika će se upoznati sa sadržajem naredbe te njegovim pravima i obvezama, što osuđenik potvrđuje potpisom.

Članak 5.

Pravna osoba dužna je voditi evidenciju o broju sati rada koje je osuđenik odradio te je dostaviti nadležnom sudu izvršenja.

Članak 6.

Ovaj Pravilnik objaviti će se u »Narodnim novinama« i stupa na snagu danom objave.

Klasa: 703-01/09-01/123

Urbroj: 514-05-01-01/13-100

Zagreb: 10. lipnja 2013.

Ministar

Orsat Miljenić, v. r.

Pravilnik, NN 71/2013-1415
## Odluka o izmjenama i dopuni Odluke o visini naknada u postupku izdavanja i oduzimanja odobrenja za cisterne fiksno pričvršćene za vozilo u cestovnom prometu

### NN 71/2013 (14.6.2013.), Odluka o izmjenama i dopuni Odluke o visini naknada u postupku izdavanja i oduzimanja odobrenja za cisterne fiksno pričvršćene za vozilo u cestovnom prometu

MINISTARSTVO POMORSTVA, PROMETA I INFRASTRUKTURE

1417

Na temelju članka 17. stavka 2. Pravilnika o uvjetima, načinu i postupku izdavanja i oduzimanja odobrenja za cisterne fiksno pričvršćene za vozilo u cestovnom prometu (»Narodne novine«, br. 133/11.), ministar pomorstva, prometa i infrastrukture donosi

ODLUKU

O IZMJENAMA I DOPUNI ODLUKE O VISINI NAKNADA U POSTUPKU IZDAVANJA I ODUZIMANJA ODOBRENJA ZA CISTERNE FIKSNO PRIČVRŠĆENE ZA VOZILO U CESTOVNOM PROMETU

I.

U Odluci o visini naknada u postupku izdavanja i oduzimanja odobrenja za cisterne fiksno pričvršćene za vozilo u cestovnom prometu (»Narodne novine«, br. 109/12.) u točki III. tabelarni prikaz mijenja se i glasi:

|  |  |  |  |
| --- | --- | --- | --- |
| VOLUMEN CISTERNE (m³) | BROJ KOMORA CISTERNE | NAKNADA ISPITIVANJE NEPROPUSNOSTI NAKNADA PROVJERE KONSTRUKCIJSKIH I FUNKCIONALNIH ZNAČAJKI CISTERNE NAKNADA ZA IZDAVANJE POJEDINAČNOG ODOBRENJA CISTERNE (kn) | |
| SKRAĆENO | CJELOVITO |
| do 10 | 1 | 650,00 | 4.650,00 |
| ≥2 | 650,00 | 4.900,00 |
| 10 do 20 | 1 | 650,00 | 5.150,00 |
| 2 | 650,00 | 5.350,00 |
| ≥3 | 650,00 | 5.550,00 |
| 20 do 30 | 1 | 650,00 | 5.350,00 |
| 2 | 650,00 | 5.550,00 |
| ≥3 | 650,00 | 5.750,00 |
| ≥ 30 | 1 | 650,00 | 5.950,00 |
| 2 | 650,00 | 6.150,00 |
| 3 | 650,00 | 6.350,00 |
| ≥4 | 650,00 | 6.550,00 |

II.

Iza točke IV. dodaje se nova točka IV.a koja glasi:

»Iznos naknade ponovljenog dijela ispitivanja tipske cisterne ili ponovljenog dijela početnog pregleda, međupregleda i periodičnog pregleda cisterne određuje se prema stvarno utrošenom vremenu potrebnom za ponovljeni dio ispitivanja ili pregleda, sukladno cjeniku pravne osobe ovlaštene za provedbu postupka ispitivanja i pregleda cisterni i izdavanja odobrenja.«

III.

Točka V. mijenja se i glasi:

»Iznosi naknada utvrđeni ovom Odlukom ne uključuju PDV i uplaćuju se na račun pravne osobe ovlaštene za provedbu postupka ispitivanja i pregleda cisterni i izdavanja odobrenja.«

IV.

Ova Odluka stupa na snagu danom objave u »Narodnim novinama«.

Klasa: : 011-01/13-02/33

Urbroj: 530-05-1-13-1

Zagreb, 22. svibnja 2013.

Ministar

dr. sc. Siniša Hajdaš Dončić, v. r.

71 14.06.2013 Odluka o izmjenama i dopuni Odluke o visini naknada u postupku izdavanja i oduzimanja odobrenja za cisterne fiksno pričvršćene za vozilo u cestovnom prometu

Odluka, NN 71/2013-1417
## Pravilnik o prestanku važenja Pravilnika o obvezatnom ispitivanju namještaja i dijelova za namještaj te o uvjetima koje moraju zadovoljavati pravne osobe ovlaštene za ispitivanje tih proizvoda

### NN 71/2013 (14.6.2013.), Pravilnik o prestanku važenja Pravilnika o obvezatnom ispitivanju namještaja i dijelova za namještaj te o uvjetima koje moraju zadovoljavati pravne osobe ovlaštene za ispitivanje tih proizvoda

DRŽAVNI ZAVOD ZA MJERITELJSTVO

1418

Na temelju članka 39. stavka 4. Zakona o tehničkim zahtjevima za proizvode i ocjenjivanju sukladnosti (»Narodne novine«, broj 20/2010) ravnatelj Državnog zavoda za mjeriteljstvo donosi

PRAVILNIK

O PRESTANKU VAŽENJA PRAVILNIKA O OBVEZATNOM ISPITIVANJU NAMJEŠTAJA I DIJELOVA ZA NAMJEŠTAJ TE O UVJETIMA KOJE MORAJU ZADOVOLJAVATI PRAVNE OSOBE OVLAŠTENE ZA ISPITIVANJE TIH PROIZVODA

Članak 1.

Pravilnik o obvezatnom ispitivanju namještaja i dijelova za namještaj te o uvjetima koje moraju zadovoljavati pravne osobe ovlaštene za ispitivanje tih proizvoda (»Narodne novine« broj 63/95) prestaje važiti danom stupanja na snagu ovoga Pravilnika.

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-01/13-01/04

Urbroj: 558-01/1-13-1

Zagreb, 10. lipnja 2013.

Ravnatelj

Ismar Avdagić, dipl. iur., v. r.

Pravilnik, NN 71/2013-1418
## Odluka o puštanju u optjecaj prigodnoga optjecajnoga kovanog novca od 25 kuna "Republika Hrvatska članica Europske unije 1. VII. 2013."

### NN 71/2013 (14.6.2013.), Odluka o puštanju u optjecaj prigodnoga optjecajnoga kovanog novca od 25 kuna "Republika Hrvatska članica Europske unije 1. VII. 2013."

HRVATSKA NARODNA BANKA

1425

Na temelju članka 22. i članka 42. stavka 3. točke 14. Zakona o Hrvatskoj narodnoj banci (»Narodne novine«, br. 75/2008. i 54/2013.) Savjet Hrvatske narodne banke na sjednici održanoj 10. lipnja 2013. donio je

ODLUKU

O PUŠTANJU U OPTJECAJ PRIGODNOGA OPTJECAJNOGA KOVANOG NOVCA OD 25 KUNA »REPUBLIKA HRVATSKA ČLANICA EUROPSKE UNIJE 1. VII. 2013.«

1. Prigodni optjecajni kovani novac od 25 kuna izdan povodom obilježavanja stjecanja punopravnog članstva Republike Hrvatske u Europskoj uniji 1. srpnja 2013., izdan u skladu s Odlukom o izdavanju novčanica i kovanog novca koji glase na novčanu jedinicu Republike Hrvatske (»Narodne novine«, br. 37/1994., 44/1994. i 68/1994.), s osnovnim obilježjima utvrđenima u Odluci o osnovnim obilježjima prigodnoga optjecajnoga kovanog novca od 25 kuna »Republika Hrvatska članica Europske unije 1. VII. 2013.« (»Narodne novine«, br. 57/2013.), pušta se u optjecaj 1. srpnja 2013.

2. Ova Odluka stupa na snagu danom objave u »Narodnim novinama«.

O. br. 785/2013.

Zagreb, 10. lipnja 2013.

Predsjednik Savjeta

Hrvatske narodne banke

guverner

Hrvatske narodne banke

prof. dr. sc. Boris Vujčić, v. r.

Odluka, NN 71/2013-1425
## Odluka o puštanju u optjecaj novčanica od 100 i 200 kuna s datumom izdanja 9. srpnja 2012.

### NN 71/2013 (14.6.2013.), Odluka o puštanju u optjecaj novčanica od 100 i 200 kuna s datumom izdanja 9. srpnja 2012.

HRVATSKA NARODNA BANKA

1426

Na temelju članka 22. i članka 42. stavka 3. točke 14. Zakona o Hrvatskoj narodnoj banci (»Narodne novine«, br. 75/2008. i 54/2013.) Savjet Hrvatske narodne banke na sjednici održanoj 10. lipnja 2013. donio je

ODLUKU

O PUŠTANJU U OPTJECAJ NOVČANICA OD 100 I 200 KUNA S DATUMOM IZDANJA 9. SRPNJA 2012.

1. Hrvatska narodna banka u skladu s Odlukom o izdavanju novčanica i kovanog novca koji glase na novčanu jedinicu Republike Hrvatske (»Narodne novine«, br. 37/1994., 44/1994. i 68/1994.) izdaje novčanice od 100 i 200 kuna s datumom izdanja 9. srpnja 2012.

2. Novčanica od 100 kuna s datumom izdanja 9. srpnja 2012. ima istovjetna osnovna obilježja utvrđena Odlukom o osnovnim obilježjima novčanice od 100 kuna – izdanje 7. ožujka 2002. (»Narodne novine«, br. 38/2002.), izuzev sljedećeg obilježja s naličja: u gornjem dijelu višetonskog papira, uz vodoravni rub novčanice, tiskan je u dva retka tekst »ZAGREB, 9. SRPNJA 2012.«, »GUVERNER«. Ispod teksta tiskan je faksimil potpisa prof. dr. sc. Borisa Vujčića, guvernera Hrvatske narodne banke.

3. Novčanica od 200 kuna s datumom izdanja 9. srpnja 2012. ima istovjetna osnovna obilježja utvrđena Odlukom o osnovnim obilježjima novčanice od 200 kuna – izdanje 7. ožujka 2002. (»Narodne novine«, br. 55/2002.), izuzev sljedećeg obilježja s naličja: u gornjem dijelu višetonskog papira, uz vodoravni rub novčanice, tiskan je u dva retka tekst »ZAGREB, 9. SRPNJA 2012.«, »GUVERNER«. Ispod teksta tiskan je faksimil potpisa prof. dr. sc. Borisa Vujčića, guvernera Hrvatske narodne banke.

4. Novčanice od 100 i 200 kuna s datumom izdanja 9. srpnja 2012. puštaju se u optjecaj 1. srpnja 2013.

5. Novčanice od 100 i 200 kuna s datumom izdanja 7. ožujka 2002. i nadalje su zakonsko sredstvo plaćanja u Republici Hrvatskoj.

6. Ova Odluka stupa na snagu danom objave u »Narodnim novinama«.

O. br. 786/2013.

Zagreb, 10. lipnja 2013.

Predsjednik Savjeta

Hrvatske narodne banke

guverner

Hrvatske narodne banke

prof. dr. sc. Boris Vujčić, v. r.

Odluka, NN 71/2013-1426
## Indeks proizvođačkih cijena industrijskih proizvoda na domaćem tržištu u svibnju 2013.

### NN 71/2013 (14.6.2013.), Indeks proizvođačkih cijena industrijskih proizvoda na domaćem tržištu u svibnju 2013.

DRŽAVNI ZAVOD ZA STATISTIKU

1433

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU U SVIBNJU 2013.

Indeks proizvođačkih cijena industrijskih proizvoda na domaćem tržištu u svibnju 2013. u odnosu na travanj 2013. iznosi 99,3.

Klasa: 954-02/13-01/04

Urbroj: 555-06-03-03-13-06

Zagreb, 12. lipnja 2013.

Ravnatelj

doc. dr. sc. Ivan Kovač, v. r.

71 14.06.2013 Indeks proizvođačkih cijena industrijskih proizvoda na domaćem tržištu u svibnju 2013.

Ostalo, NN 71/2013-1433
## Uredba o izmjeni Uredbe o izravnim mjerama kontrole cijena

### NN 72/2013 (17.6.2013.), Uredba o izmjeni Uredbe o izravnim mjerama kontrole cijena

72 17.06.2013 Uredba o izmjeni Uredbe o izravnim mjerama kontrole cijena

VLADA REPUBLIKE HRVATSKE

1440

Na temelju članka 6. Zakona o iznimnim mjerama kontrole cijena (»Narodne novine«, br. 73/97, 128/99 i 66/2001), Vlada Republike Hrvatske je na sjednici održanoj 13. lipnja 2013. godine donijela

UREDBU

O IZMJENI UREDBE O IZRAVNIM MJERAMA KONTROLE CIJENA

Članak 1.

U Uredbi o izravnim mjerama kontrole cijena (»Narodne novine«, br. 2/2001, 156/2002, 110/2004, 112/2007, 43/2009 i 78/2011), članak 3. mijenja se i glasi:

»Članak 3.

Proizvodi i usluge koji podliježu kontroli cijena sukladno ovoj Uredbi su:

1. izrada isprava i službenih obrazaca,

2. izdavanje, tiskanje i prodaja službenih obrazaca.

Obvezama prijave cjenika i tarifa sukladno članku 2. ove Uredbe za proizvode i usluge iz stavka 1. ovoga članka, podliježu pravne osobe u vlasništvu Republike Hrvatske i to: Agencija za komercijalnu djelatnost proizvodno, uslužno i trgovačko d.o.o. i »Narodne novine« d.d.

Odredba stavka 1. ovoga članka ne primjenjuje se na proizvode i usluge iz istog stavka ovoga članka, čija cijena se utvrđuje posebnim propisima.«.

Članak 2.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/13-03/59

Urbroj: 50301-05/05-13-2

Zagreb, 13. lipnja 2013.

Predsjednik
Zoran Milanović, v. r.

Uredba, NN 72/2013-1440
## Odluka o oslobođenju od obveze fiskalizacije u prometu gotovinom veterinarske djelatnosti, provođenje mjera kontrole bolesti životinja od zaraznih i nametničkih bolesti, koje se provode izvan veterinarske ambulante i dokumentiranju posebnim evidencijama

### NN 72/2013 (17.6.2013.), Odluka o oslobođenju od obveze fiskalizacije u prometu gotovinom veterinarske djelatnosti, provođenje mjera kontrole bolesti životinja od zaraznih i nametničkih bolesti, koje se provode izvan veterinarske ambulante i dokumentiranju posebnim evidencijama

VLADA REPUBLIKE HRVATSKE

1442

Na temelju članka 6. Zakona o fiskalizaciji u prometu gotovinom (»Narodne novine«, broj 133/2012), Vlada Republike Hrvatske je na sjednici održanoj 13. lipnja 2013. godine donijela

ODLUKU

O OSLOBOĐENJU OD OBVEZE FISKALIZACIJE U PROMETU GOTOVINOM VETERINARSKE DJELATNOSTI, PROVOĐENJE MJERA KONTROLE BOLESTI ŽIVOTINJA OD ZARAZNIH I NAMETNIČKIH BOLESTI, KOJE SE PROVODE IZVAN VETERINARSKE AMBULANTE I DOKUMENTIRAJU POSEBNIM EVIDENCIJAMA

I.

Ovom Odlukom oslobađa se od obveze fiskalizacije u prometu gotovinom veterinarska djelatnost, provođenje mjera kontrole bolesti životinja propisanih Naredbom o mjerama zaštite životinja od zaraznih i nametničkih bolesti i njihovom financiranju, koju krajem godine za narednu godinu donosi ministar poljoprivrede, a koje se provode izvan veterinarske ambulante (na terenu) te se dokumentiraju posebnim evidencijama i izvješćima, što olakšava porezni nadzor i praćenje prometa veterinarske djelatnosti.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/13-04/117

Urbroj: 50301-05/16-13-3

Zagreb, 13. lipnja 2013.

Predsjednik

Zoran Milanović, v. r.

Odluka, NN 72/2013-1442
## Odluka o oslobođenju od obveze fiskalizacije u prometu gotovinom pri prodaji robe u zrakoplovima na letovima Croatia Airlinesa d.d.

### NN 72/2013 (17.6.2013.), Odluka o oslobođenju od obveze fiskalizacije u prometu gotovinom pri prodaji robe u zrakoplovima na letovima Croatia Airlinesa d.d.

VLADA REPUBLIKE HRVATSKE

1443

Na temelju članka 6. Zakona o fiskalizaciji u prometu gotovinom (»Narodne novine«, broj 133/2012), Vlada Republike Hrvatske je na sjednici održanoj 13. lipnja 2013. godine donijela

ODLUKU

O OSLOBOĐENJU OD OBVEZE FISKALIZACIJE U PROMETU GOTOVINOM PRI PRODAJI ROBE U ZRAKOPLOVIMA NA LETOVIMA CROATIA AIRLINESA d.d.

I.

Ovom Odlukom oslobađa se od obveze fiskalizacije u prometu gotovinom prodaja robe u zrakoplovima na letovima Croatia Airlinesa d.d.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/13-04/267

Urbroj: 50301-05/16-13-2

Zagreb, 13. lipnja 2013.

Predsjednik

Zoran Milanović, v. r.

Odluka, NN 72/2013-1443
## Odluka o neprihvaćanju ponuda pristiglih na temelju Obavijesti o namjeri davanja koncesije na pomorskom dobru u svrhu gospodarskog korištenja luke posebne namjene - brodogradilišta na dijelu k.o. Solin, predio brodoremontno brodogradilište Vranjic

### NN 72/2013 (17.6.2013.), Odluka o neprihvaćanju ponuda pristiglih na temelju Obavijesti o namjeri davanja koncesije na pomorskom dobru u svrhu gospodarskog korištenja luke posebne namjene - brodogradilišta na dijelu k.o. Solin, predio brodoremontno brodogradilište Vranjic

72 17.06.2013 Odluka o neprihvaćanju ponuda pristiglih na temelju Obavijesti o namjeri davanja koncesije na pomorskom dobru u svrhu gospodarskog korištenja luke posebne namjene - brodogradilišta na dijelu k.o. Solin, predio brodoremontno brodogradilište Vranjic

VLADA REPUBLIKE HRVATSKE

1444

Na temelju članka 18. stavka 1., a u vezi sa člankom 80. stavkom 4. točkom 2. Zakona o pomorskom dobru i morskim lukama (»Narodne novine«, br. 158/2003, 100/2004, 141/2006, 38/2009 i 123/2011), Vlada Republike Hrvatske je na sjednici održanoj 13. lipnja 2013. godine donijela

ODLUKU

O NEPRIHVAĆANJU PONUDA PRISTIGLIH NA TEMELJU OBAVIJESTI O NAMJERI DAVANJA KONCESIJE NA POMORSKOM DOBRU U SVRHU GOSPODARSKOG KORIŠTENJA LUKE POSEBNE NAMJENE – BRODOGRADILIŠTA NA DIJELU k.o. SOLIN, PREDIO BRODOREMONTNO BRODOGRADILIŠTE VRANJIC

I.

Vlada Republike Hrvatske ne prihvaća ponude pristigle temeljem Obavijesti o namjeri davanja koncesije na pomorskom dobru u svrhu gospodarskog korištenja luke posebne namjene – brodogradilišta na dijelu k.o. Solin, predio brodoremontno brodogradilište Vranjic (»Narodne novine«, br. 110/2011 i 123/2011), zbog pravne dvojbenosti produženja prekluzivnog roka za predaju ponuda na objavljeni poziv.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/13-04/263

Urbroj: 50301-05/20-13-2

Zagreb, 13. lipnja 2013.

Predsjednik

Zoran Milanović, v. r.

Odluka, NN 72/2013-1444
## Odluka o određivanju tijela u kojem će se osnovati nacionalni SOLVIT centar

### NN 72/2013 (17.6.2013.), Odluka o određivanju tijela u kojem će se osnovati nacionalni SOLVIT centar

VLADA REPUBLIKE HRVATSKE

1445

Na temelju članka 31. stavka 2. Zakona o Vladi Republike Hrvatske (»Narodne novine«, broj 150/2011), Vlada Republike Hrvatske je na sjednici održanoj 13. lipnja 2013. godine donijela

ODLUKU

O ODREĐIVANJU TIJELA U KOJEM ĆE SE OSNOVATI NACIONALNI SOLVIT CENTAR

I.

Ministarstvo gospodarstva se određuje tijelom u kojem će se osnovati nacionalni SOLVIT centar.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/13-04/262

Urbroj: 50301-05/20-2

Zagreb, 13. lipnja 2013.

Predsjednik

Zoran Milanović, v. r.

Odluka, NN 72/2013-1445
## Odluka o koncesiji pomorskog dobra u svrhu posebne upotrebe Morske istraživačke postaje Martinska

### NN 72/2013 (17.6.2013.), Odluka o koncesiji pomorskog dobra u svrhu posebne upotrebe Morske istraživačke postaje Martinska

VLADA REPUBLIKE HRVATSKE

1446

Na temelju članka 19. stavka 2. Zakona o pomorskom dobru i morskim lukama (»Narodne novine«, br. 158/2003, 100/2004, 141/2006, 38/2009 i 123/2011), Vlada Republike Hrvatske je na sjednici održanoj 13. lipnja 2013. godine donijela

ODLUKU

O KONCESIJI POMORSKOG DOBRA U SVRHU POSEBNE UPOTREBE MORSKE ISTRAŽIVAČKE POSTAJE MARTINSKA

I.

Vlada Republike Hrvatske (u daljnjem tekstu: Davatelj koncesije), na temelju zahtjeva Instituta Ruđer Bošković Zagreb (u daljnjem tekstu: Ovlaštenik koncesije), daje koncesiju u svrhu posebne upotrebe pomorskog dobra Morske istraživačke postaje Martinska radi znanstveno-istraživačke djelatnosti.

II.

Područje koje se daje u koncesiju određeno je Uredbom o utvrđivanju granice pomorskog dobra na dijelu k.o. Zaton (»Narodne novine«, broj 22/2001) i ucrtano je na snimci stvarnog stanja u mjerilu 1:1500, k.o. Zaton – Martinska, koja čini sastavni dio ove Odluke kao Prilog I., a ne objavljuje se u »Narodnim novinama«.

III.

Ovlaštenik koncesije dužan je koristiti pomorsko dobro sukladno Zakonu o pomorskom dobru i morskim lukama, te drugim zakonima i podzakonskim aktima iz područja sigurnosti plovidbe, zaštite okoliša, prostornog uređenja i gradnje i to na način koji će osigurati zaštitu okoliša.

Ovlaštenik koncesije dužan je za svaku daljnju gradnju ili rekonstrukciju na koncesioniranom pomorskom dobru zatražiti suglasnost Davatelja koncesije, te lokacijsku i građevinsku dozvolu.

Ovlaštenik koncesije se obvezuje da pomorsko dobro koje ovom Odlukom dobiva na posebnu upotrebu, koristi isključivo za obavljanje znanstveno-istraživačke djelatnosti.

IV.

Ovlaštenik koncesije ne može prava stečena koncesijom niti djelomično niti u cijelosti prenositi na drugog bez izričitog odobrenja Davatelja koncesije.

V.

Davatelj koncesije daje na korištenje pomorsko dobro navedeno u točki II. ove Odluke, Ovlašteniku koncesije na vremensko razdoblje od 30 (trideset) godina, računajući od 28. studenoga 2015. godine.

VI.

Za korištenje pomorskog dobra, navedenog u točki II. ove Odluke, Ovlaštenik koncesije obvezuje se da će uredno plaćati Davatelju koncesije koncesijsku naknadu u simboličkom iznosu od 1 kune godišnje.

VII.

Na temelju ove Odluke ovlašćuje se ministar pomorstva, prometa i infrastrukture da sklopi ugovor o koncesiji pomorskog dobra iz točke II. ove Odluke, u roku 60 (šezdeset) dana, od dana objave ove Odluke u »Narodnim novinama«, a ugovor će proizvoditi pravni učinak od 28. studenoga 2015. godine.

VIII.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/13-04/248

Urbroj: 50301-05/20-13-3

Zagreb, 13. lipnja 2013.

Predsjednik

Zoran Milanović, v. r.

Odluka, NN 72/2013-1446
## Odluka o izmjeni Odluke o visini naknade predsjednicima, potpredsjednicima i članovima izbornih povjerenstava za provedbu lokalnih izbora

### NN 72/2013 (17.6.2013.), Odluka o izmjeni Odluke o visini naknade predsjednicima, potpredsjednicima i članovima izbornih povjerenstava za provedbu lokalnih izbora

VLADA REPUBLIKE HRVATSKE

1447

Na temelju članka 46. stavka 3. Zakona o lokalnim izborima (»Narodne novine«, broj 144/2012) Vlada Republike Hrvatske je na sjednici održanoj 13. lipnja 2013. godine donijela

ODLUKU

O IZMJENI ODLUKE O VISINI NAKNADE PREDSJEDNICIMA, POTPREDSJEDNICIMA I ČLANOVIMA IZBORNIH POVJERENSTAVA ZA PROVEDBU LOKALNIH IZBORA

I.

U Odluci o visini naknade predsjednicima, potpredsjednicima i članovima izbornih povjerenstava za provedbu lokalnih izbora (»Narodne novine«, broj 66/2013), u točki VII. broj: »20« zamjenjuje se brojem: »60«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/13-04/271

Urbroj: 50301-09/09-13-2

Zagreb, 13. lipnja 2013.

Predsjednik

Zoran Milanović, v. r.

Odluka, NN 72/2013-1447
## Obavijest o zaprimljenom zahtjevu za izmjenu i dopunu specifikacije proizvoda "Varaždinsko zelje" registriranog oznakom izvornosti

### NN 72/2013 (17.6.2013.), Obavijest o zaprimljenom zahtjevu za izmjenu i dopunu specifikacije proizvoda "Varaždinsko zelje" registriranog oznakom izvornosti

72 17.06.2013 Obavijest o zaprimljenom zahtjevu za izmjenu i dopunu specifikacije proizvoda "Varaždinsko zelje" registriranog oznakom izvornosti

MINISTARSTVO POLJOPRIVREDE

1449

Ministarstvo poljoprivrede na temelju članka 17. stavka 7. Zakona o oznakama izvornosti, oznakama zemljopisnog podrijetla i oznakama tradicionalnog ugleda poljoprivrednih i prehrambenih proizvoda (»Narodne novine« br. 50/12 u daljnjem tekstu: Zakon) objavljuje

OBAVIJEST

O ZAPRIMLJENOM ZAHTJEVU ZA IZMJENU I DOPUNU SPECIFIKACIJE PROIZVODA »VARAŽDINSKO ZELJE« REGISTRIRANOG OZNAKOM IZVORNOSTI

1. Ministarstvo poljoprivrede (u daljnjem tekstu: Ministarstvo) je 3. lipnja 2013. godine zaprimilo Zahtjev za izmjenom i dopunom specifikacije proizvoda »Varaždinsko zelje« registriranog oznakom izvornosti podnositelja Udruge proizvođača povrća i voća »Zeljari« Općine Vidovec, Budislavec 53, 42 205 Vidovec.

2. Sukladno članku 9. stavku 5. Zakona nakon objave ove Obavijesti na web-stranici Ministarstva (www.mps.hr) objavit će se Zahtjev za izmjenom i dopunom specifikacije proizvoda »Varaždinsko zelje« registriranog oznakom izvornosti s pripadajućim dokumentima.

Klasa: UP/I-310-26/13-01/31
Urbroj: 525-08/0558-13-4
Zagreb, 11. lipnja 2013.

Ministar
Tihomir Jakovina, v. r.

Ostalo, NN 72/2013-1449
## Odluka o imenovanju sudaca Vrhovnog suda Republike Hrvatske

### NN 72/2013 (17.6.2013.), Odluka o imenovanju sudaca Vrhovnog suda Republike Hrvatske

72 17.06.2013 Odluka o imenovanju sudaca Vrhovnog suda Republike Hrvatske

DRŽAVNO SUDBENO VIJEĆE

1450

Na temelju članka 55. stavak 3. Zakona o Državnom sudbenom vijeću (»Narodne novine«, broj 116/10, 57/11 i 130/11 – u daljnjem dijelu teksta ZDSV), Državno sudbeno vijeće u sastavu Ranko Marijan, Tihana Cišper, Mijo Galiot, Davorin Mlakar, dr. sc. Marin Mrčela, Marko Pribisalić, prof. dr. sc. Alan Uzelac, prof dr. sc. Boris Buklijaš i Marko Rašo na 72. sjednici održanoj 25. travnja 2013. donijelo je sljedeću

ODLUKU

O IMENOVANJU SUDACA

Za suce Vrhovnog suda Republike Hrvatske imenuju se:

dr. sc. Ante Perkušić, sudac Županijskog suda u Splitu,

Ljiljana Hrastinski Jurčec, sutkinja Visokog trgovačkog suda Republike Hrvatske,

Darko Milković, sudac Županijskog suda u Zagrebu i

Slavko Pavković, sudac Županijskog suda u Zagrebu.

Imenovani kandidati stupit će na dužnost 1. rujna 2013.

Broj: IS-17/12
Zagreb, 25. travnja 2013.

Predsjednik
Ranko Marijan, v. r.

Odluka, NN 72/2013-1450
## Odluka o potvrđivanju Godišnjih financijskih izvještaja Hrvatske banke za obnovu i razvitak za 2012. godinu

### NN 73/2013 (18.6.2013.), Odluka o potvrđivanju Godišnjih financijskih izvještaja Hrvatske banke za obnovu i razvitak za 2012. godinu

HRVATSKI SABOR

1456

Na temelju članka 81. Ustava Republike Hrvatske i članka 22. stavka 1. Zakona o Hrvatskoj banci za obnovu i razvitak (»Narodne novine«, br. 138/06. i 25/13.) Hrvatski sabor na sjednici 5. lipnja 2013., donio je

ODLUKU

O POTVRĐIVANJU GODIŠNJIH FINANCIJSKIH IZVJEŠTAJA HRVATSKE BANKE ZA OBNOVU I RAZVITAK ZA 2012. GODINU

Potvrđuju se Godišnji financijski izvještaji Hrvatske banke za obnovu i razvitak za 2012. godinu.

Klasa: 021-12/13-09/12

Zagreb, 5. lipnja 2013.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 73/2013-1456
## Odluka o razrješenju člana Vijeća za elektroničke medije

### NN 73/2013 (18.6.2013.), Odluka o razrješenju člana Vijeća za elektroničke medije

HRVATSKI SABOR

1457

Na temelju članka 81. Ustava Republike Hrvatske i članka 68. stavka 11. podstavka 1. Zakona o elektroničkim medijima (»Narodne novine«, br. 153/09. i 84/11.), Hrvatski sabor na sjednici 5. lipnja 2013., donio je

ODLUKU

O RAZRJEŠENJU ČLANA VIJEĆA ZA ELEKTRONIČKE MEDIJE

Razrješuje se mr. sc. DUŠKO ZIMONJA dužnosti člana Vijeća za elektroničke medije, na osobni zahtjev.

Klasa: 021-13/13-07/10

Zagreb, 5. lipnja 2013.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 73/2013-1457
## Odluka o prestanku mirovanja zastupničkog mandata zastupnika i prestanku obnašanja zastupničke dužnosti zamjenice zastupnika u Hrvatskom saboru

### NN 73/2013 (18.6.2013.), Odluka o prestanku mirovanja zastupničkog mandata zastupnika i prestanku obnašanja zastupničke dužnosti zamjenice zastupnika u Hrvatskom saboru

HRVATSKI SABOR

1458

Na temelju članka 81. Ustava Republike Hrvatske i članka 13. stavka 1. Zakona o izborima zastupnika u Hrvatski sabor (»Narodne novine«, br. 116/99., 53/03., 44/06., 19/07. i 120/11. – pročišćeni tekst), Hrvatski sabor na sjednici 7. lipnja 2013., donio je

ODLUKU

O PRESTANKU MIROVANJA ZASTUPNIČKOG MANDATA ZASTUPNIKA I PRESTANKU OBNAŠANJA ZASTUPNIČKE DUŽNOSTI ZAMJENICE ZASTUPNIKA U HRVATSKOM SABORU

Dana 6. lipnja 2013. prestaje mirovanje zastupničkog mandata zastupnika MILANA JURKOVIĆA.

Zamjenica zastupnika ANA LOVRIN prestaje obnašati zastupničku dužnost dana 6. lipnja 2013.

Klasa: 021-14/13-01/07

Zagreb, 7. lipnja 2013.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 73/2013-1458
## Odluka o prestanku mirovanja zastupničkog mandata zastupnika i prestanku obnašanja zastupničke dužnosti zamjenika zastupnika u Hrvatskom saboru

### NN 73/2013 (18.6.2013.), Odluka o prestanku mirovanja zastupničkog mandata zastupnika i prestanku obnašanja zastupničke dužnosti zamjenika zastupnika u Hrvatskom saboru

HRVATSKI SABOR

1459

Na temelju članka 81. Ustava Republike Hrvatske i članka 13. stavka 1. Zakona o izborima zastupnika u Hrvatski sabor (»Narodne novine«, br. 116/99., 53/03., 44/06., 19/07. i 120/11. – pročišćeni tekst), Hrvatski sabor na sjednici 7. lipnja 2013., donio je

ODLUKU

O PRESTANKU MIROVANJA ZASTUPNIČKOG MANDATA ZASTUPNIKA I PRESTANKU OBNAŠANJA ZASTUPNIČKE DUŽNOSTI ZAMJENIKA ZASTUPNIKA U HRVATSKOM SABORU

Dana 8. lipnja 2013. prestaje mirovanje zastupničkog mandata zastupnika ANĐELKA TOPOLOVCA.

Zamjenik zastupnika MARIJAN ŠKVARIĆ prestaje obnašati zastupničku dužnost dana 8. lipnja 2013.

Klasa: 021-14/13-01/08

Zagreb, 7. lipnja 2013.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 73/2013-1459
## Odluka o početku mirovanja zastupničkog mandata zastupnika i početku obnašanja zastupničke dužnosti zamjenika zastupnika u Hrvatskom saboru

### NN 73/2013 (18.6.2013.), Odluka o početku mirovanja zastupničkog mandata zastupnika i početku obnašanja zastupničke dužnosti zamjenika zastupnika u Hrvatskom saboru

HRVATSKI SABOR

1460

Na temelju članka 81. Ustava Republike Hrvatske i članka 12. i 14. Zakona o izborima zastupnika u Hrvatski sabor (»Narodne novine«, br. 116/99., 53/03., 44/06., 19/07. i 120/11. – pročišćeni tekst) Hrvatski sabor na sjednici 7. lipnja 2013., donio je

ODLUKU

O POČETKU MIROVANJA ZASTUPNIČKOG MANDATA ZASTUPNIKA I POČETKU OBNAŠANJA ZASTUPNIČKE DUŽNOSTI ZAMJENIKA ZASTUPNIKA U HRVATSKOM SABORU

Dana 8. lipnja 2013. započinje mirovanje zastupničkog mandata zastupnika ANĐELKA TOPOLOVCA.

Zamjenik zastupnika MARIJAN ŠKVARIĆ počinje obnašati zastupničku dužnost dana 8. lipnja 2013.

Klasa: 021-14/13-01/10

Zagreb, 7. lipnja 2013.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 73/2013-1460
## Odluka o početku mirovanja zastupničkog mandata zastupnika u Hrvatskom saboru

### NN 73/2013 (18.6.2013.), Odluka o početku mirovanja zastupničkog mandata zastupnika u Hrvatskom saboru

HRVATSKI SABOR

1461

Na temelju članka 81. Ustava Republike Hrvatske i članka 9. Zakona o izborima zastupnika u Hrvatski sabor (»Narodne novine«, br. 116/99., 53/03., 44/06., 19/07. i 120/11. – pročišćeni tekst) Hrvatski sabor na sjednici 7. lipnja 2013., donio je

ODLUKU

O POČETKU MIROVANJA ZASTUPNIČKOG MANDATA ZASTUPNIKA U HRVATSKOM SABORU

Dana 3. lipnja 2013. započelo je mirovanje zastupničkog mandata zastupnika ŽELJKA KOLARA.

Klasa: 021-14/13-01/09

Zagreb, 7. lipnja 2013.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 73/2013-1461
## Odluka o početku mirovanja zastupničkog mandata zastupnika i početku obnašanja zastupničke dužnosti zamjenice zastupnika u Hrvatskom saboru

### NN 73/2013 (18.6.2013.), Odluka o početku mirovanja zastupničkog mandata zastupnika i početku obnašanja zastupničke dužnosti zamjenice zastupnika u Hrvatskom saboru

HRVATSKI SABOR

1462

Na temelju članka 81. Ustava Republike Hrvatske i članka 9., 11. i 12. Zakona o izborima zastupnika u Hrvatski sabor (»Narodne novine«, br. 116/99., 53/03., 44/06., 19/07. i 120/11. – pročišćeni tekst), Hrvatski sabor na sjednici 7. lipnja 2013., donio je

ODLUKU

O POČETKU MIROVANJA ZASTUPNIČKOG MANDATA ZASTUPNIKA I POČETKU OBNAŠANJA ZASTUPNIČKE DUŽNOSTI ZAMJENICE ZASTUPNIKA U HRVATSKOM SABORU

Dana 3. lipnja 2013. započelo je mirovanje zastupničkog mandata zastupnika ZLATKA KOMADINE.

Zamjenica zastupnika ADA DAMJANAC počinje obnašati zastupničku dužnost dana 7. lipnja 2013.

Klasa: 021-14/13-01/11

Zagreb, 7. lipnja 2013.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 73/2013-1462